stanford-oval/wikipedia huggingface dataset:
ויקטור גונצ'ר
הערות שוליים

↑  "USA, EU declare Belarus officials personas non grata". Pravda. 28 בספטמבר 2008. נבדק ב-3 במרץ 2015. {{cite news}}:  (עזרה)
↑  "День солидарности: 9 лет назад исчезли Виктор Гончар и Анатолий Красовский". charter97.org. נבדק ב-2018-01-03.
↑  Belarus: How death squads targeted opposition politicians
| --- | --- |
בקרת זהויות :  GND: 1214477321  VIAF: 9479159613674641030000   WorldCat (עם VIAF): 9479159613674641030000
וילהלם גזניוס

| --- | --- |

 לידה:  3 בפברואר 1786 נורדהאוזן, הרפובליקה הפדרלית של גרמניה 
 פטירה:  23 באוקטובר 1842 (בגיל 56) האלה, ממלכת פרוסיה 
 שם לידה:  Heinrich Friedrich Wilhelm Gesenius 
 ענף מדעי:  בלשנות
 מקום מגורים:  גרמניה
 מקום קבורה:  שטאדטגוטסאקר 
 מקום לימודים:  אוניברסיטת גטינגן  אוניברסיטת הלמשטדט 
 מוסדות:  אוניברסיטת האלה-ויטנברג  אוניברסיטת גטינגן 
 צאצאים:  פרידריך וילהלם גזניוס 
 תרומות עיקריות
 חקר לשונות שמיות וחקר מקרא כולל פרסום ספר דקדוק עברי ומילון
 
היינריך פרידריך וילהלם גֵּזֶנִיּוּס (בגרמנית: Heinrich Friedrich Wilhelm Gesenius;‏ 3 בפברואר 1786, נורדהאוזן – 23 באוקטובר 1842, האלה) היה תאולוג, חוקר לשונות שמיות וחוקר מקרא גרמני.
אף על פי שהיה נוצרי מאמין, גזניוס היה בין ראשוני אסכולת ביקורת המקרא. הוא דגל בגישה מדעית רציונליסטית לחקר המקרא ולשונו – הוא שחרר את התחום הזה מגישות דתיות מיושנות והתייחס אל העברית לא כאל "לשון הקודש", אלא כאל שפה אנושית שיש לחקור בכלים מדעיים שבאמצעותם חוקרים את כל השפות. ספריו על העברית והארמית של המקרא – ובראשם דקדוקים ומילונים לשפות הללו – מוסיפים לשמש את העוסקים בתחום גם במאה ה-21.
רקע משפחתי ולימודיו

גזניוס נולד בנורדהאוזן שבחבל תורינגיה כצאצא לשושלת של מלומדים – אנשי דת לותרנים, משפטנים ובעלי מקצועות אקדמיים אחרים. אחד מאבותיו מהמאה ה-17 היה בארווארד גזניוס (Barward‏; 1616–1673) שכיהן כראש קהילה לותרנית בהנובר-מינדן. סבו מצד האב, אוגוסטוס גזניוס (1718–1773) היה מורה ליוונית בעיר הלמשטדט (Helmstedt), וכיהן גם הוא כראש קהילה (סופריור) ומטיף לותרני ביישוב שנינגן (Schöningen). אביו וילהלם (1761–1801) עבד כרופא בנורדהאוזן, ואמו הייתה יוהנה יאקובה מגדלנה לבית גאנגלוף (Gangloff).
אביו העדיף שבנו יקבל חינוך פרטי בבית עד לכיתה השמינית (Tertia), ואז רשם אותו לגימנסיה. בשנת 1801, כשהיה בן 15, נפטר אביו, ווילהלם הצעיר עבר לגור אצל מנהל הגימנסיה, כריסטוף לודוויג לנץ (Lenz‏; 1760–1833), דמות נערצת ומומחה בתחום השפות הקלאסיות, שהיה למֶנטור שלו עד שנת 1803.
באותה שנה נסע גזניוס ללמוד פילוסופיה ותאולוגיה באוניברסיטת הלמשטדט. המורה שהשפיע יותר מכול על גזניוס בתקופה הזו בעיקר בגישתו בתחום התאולוגיה היה היינריך הנקה (Henke) – תאולוג, פילוסוף ומחבר ספרי היסטוריה של הנצרות, אשר דגל בגישה רציונליסטית. מורים אחרים, דויד יוליוס פוט (David Julius Pott) וליכטנשטיין, השרו בגזניוס את העניין המיוחד בלימוד השפה העברית.
פרט לשפות המזרח השתלם גזניוס באוניברסיטה גם בלימוד השפות הקלאסיות האירופיות – לטינית ויוונית. לזמן מה עבד גזניוס בהוראה בבית ספר (פדגוגיוּם) בעיר, אולם מפני שנמשך מאוד לצד המחקרי האקדמי, עבר בשנת 1806 להמשך לימודיו באוניברסיטת גטינגן היוקרתית. עם סגל המורים באוניברסיטה נמנו שני מלומדים חשובים, תאולוגים ומזרחנים שניהם: יוהאן גוטפריד אייכהורן (Johann Gottfried Eichhorn), שחיבר ספר דקדוק של השפה הערבית, ותומאס כריסטיאן טיכסן (Thomas Christian Tychsen). בגטינגן מילא גזניוס תפקיד של מדריך (רֶפֶּטֶנְט) לתאולוגיה, עסק בפילולוגיה קלאסית – "אודיסיאה", הסיודוס, יובנליס – ובמקביל בתחומים שהפכו לעיסוקו העיקרי – חקר השפות השמיות וחקר התנ"ך. תוך שנה סיים את עבודת הדוקטור שלו, שעסקה דווקא בתחום הספרות הרומית "Symbolae observationum in Ovidii fastos", על ספר ה"פסטיבלים" של אובידיוס. כפי שציין גזניוס לאחר מכן, ביום הבחינה, 19 באוגוסט 1806, היה עליו להגן על עבודתו מול בוחנים בעלי "רוח לוחמנית" במיוחד.
אף־על־פי שהשיעורים שנתן נהנו מקהל קבוע של 30 סטודנטים, הם הופסקו באוגוסט 1809 בלחץ הפרופסור כריסטיאן גוטלוב היינה (1729–1812), המנהל הקשיש המפורסם של ספריית האוניברסיטה, אשר התנגד, יחד עם אייכהורן, לקידומו של גזניוס באוניברסיטה, ומשום כך הסכים גזניוס לקבל את הצעת ההיסטוריון יוהנס פון מילר (1752–1809) למשרת מורה בגימנסיה הקתולית בעיר היילבאד הייליגנשטאט שבאייכספלד, תורינגיה. באותה שנה נפטרה אמו בנורדהאוזן, בגיל 51.
פעילותו כמורה וחוקר

אם לרגע נראה כי קידומו בעולם האקדמיה אינו עובר בצורה חלקה, הרי שעד מהרה זכה להערכת הרקטור של אוניברסיטת האלה, אוגוסט הרמן נימאייר (Niemeyer), שהשיג עבורו באמצעות ההחלטה המלכותית מ־9 בפברואר 1810 משרה של פרופסור שלא מן המניין באוניברסיטה זו. כבר כעבור שנה (1811), בגיל 25 בלבד, התמנה גזניוס לפרופסור מן המניין.
גזניוס לימד שם בקביעות קרוב לשלושים שנה, למעט הפסקה בשנים 1813–1814 בגלל המלחמות הנפוליאוניות. כמו כן, יצא לשני מסעות מחקר ארוכים: ב־1820 לפריז וללונדון, עם עמיתו יוהאן קארל תילו (Johann Karl Thilo) לצורך לימוד כתבי יד עתיקים וב־1835 לאנגליה ולהולנד לצורך לימודים פיניקיים.
בהמשך הוצעו לו משרות מכובדות גם באוניברסיטאות אחרות – ברסלאו, באוקספורד ואף בגטינגן, לאחר פרישתו של אייכהורן ב־1827, אך גזניוס סירב לעזוב את האלה. הרצאותיו הבהירות והמרתקות משכו כחמש מאות צופים בכל פעם. בשנת 1813 הקים בהאלה את "החברה לאקסגזה של כתבי הקודש" שמאוחר יותר, ב-1826 התאחדה עם הפקולטה לתאולוגיה. במידה רבה בזכותו עלתה בזמנו קרנה של הפקולטה לתאולוגיה בהאלה ותפסה את המקום הראשון בתחום בגרמניה, במיוחד אחרי שחוזקה על ידי המיזוג עם אוניברסיטת ויטנברג בשנת 1817. באותה שנה העניקה אוניברסיטת האלה לגזניוס תואר דוקטור של כבוד. בשנים 1823–1824 כיהן גזניוס כרקטור של אוניברסיטת האלה אך הודח על ידי המלך פרידריך וילהלם השלישי.
תלמידו הראשון של גזניוס בתחום חקר השפה העברית היה אוגוסט ניאנדר. תלמידיו המצטיינים היו פטר פון בולן (von Bohlen), אנדראס גוטליב הופמן, הרמן הופפלד, אמיל רֶדיגר (Rödiger), יוהאן כריסטיאן פרידריך טוך (Tuch), יוהאן קארל וילהלם פאטקה (Vatke) ותיאודור בנפיי (Benfey).
גזניוס הותקף פעמים רבות בשל גישתו הרציונליסטית, אולם גם ההתקפות הקשות ביותר, מצד לודוויג פון גרלך (von Gerlach‏; 1795-1877) בשנת 1830 ומצד המוציא לאור של העיתון הכנסייתי האוונגלי (לותרני) ארנסט וילהלם הנגסטנברג (Hengstenberg) לא הצליחו להכתים את תהילתו.
שני חיבוריו הידועים ביותר הם מילון ודקדוק של העברית המקראית. המילון יצא לראשונה בשנת 1812, ונערך מחדש פעמים רבות. הוא שימש בסיס למילון העברית המקראית של בראון, דרייבר ובריגז (Brown–Driver–Briggs,‏ BDB, בד"ב). המהדורה הגרמנית בעריכת פרנץ בול שימשה את המחקר במשך שנים רבות, עד שבשנת 1987 החלה לצאת מהדורה חדשה בעריכת רודולף מאייר והרברט דונר (כרך רביעי יצא בשנת 2007).
ספר הדקדוק שלו יצא לראשונה בשנת 1813, וגם הוא נערך פעמים רבות. מהדורתו ה־28, בעריכת אמיל קאוטש (Kautzsch), תורגמה לאנגלית בידי ארתור ארנסט קאולי. עדכון מקיף של המהדורה ה־28 החל לצאת בגרמנית על ידי גוטהלף ברגשטרסר, אולם הוא לא זכה להשלימו, והספר נותר חלקי.
בשנת 1810 פרסם גזניוס עבודה על השפה המלטזית, ובה הפריך את הטענה הנפוצה אז שהיא גלגול של השפה הפונית. כמו כן פרסם מחקרים על הפונית עצמה ועל העברית השומרונית.
בנוסף לספרי דקדוק ומילונים של שפות שמיות, גזניוס פרסם פירוש על ספר ישעיהו, עבודות על הדת השומרונית, ועבודות על הגאוגרפיה של המזרח התיכון.
גזניוס נפטר בהאלה אן דר זאלה ב־23 באוקטובר 1842, ונקבר בבית העלמין שְטָאטְגוֹטֶסְאָקֶר (Stadtgottesacker).
גזניוס היה נשוי (משנת 1814, בהאלה) להנרייטה לבית שניידֶווינד (1797–1853). לזוג נולדו עשרה ילדים – חמש בנות וחמישה בנים. אחד מהם, פרידריך וילהלם, היה למנהל בית ספר בעיר שטטין ומוציא לאור של ספרי לימוד לאנגלית; בן אחר, הרמן, היה גם הוא בעל הוצאה לאור ובעל חנות ספרים.
כתביו > כתביו העיקריים

1813 / 1814 / 1824 Hebräisches Elementarbuch ספר יסודות השפה העברית
Geschichte der hebräischen Sprache.1815 היסטוריה של השפה העברית
1817 Ausführliches grammatisch-kritisches Lehrgebäude der hebräischen Sprache. Mit Vergleichung der verwandten Dialekte - ספר לימוד לדקדוק ביקורתי של השפה העברית .עם השוואה לניבים קרובים.
1835 Paläolographische Studien über phönizische und punische Schrift - מחקרים פלאוגרפיים של הכתב הפיניקי והפוני
Versuch über die maltesische Sprache 1810 - מחקר על השפה המלטזית
כתביו > מהדורות חדשות

Gesenius' Hebrew Grammar – ספר הדקדוק העברי של גזניוס, מהדורת 1910 בעריכת אמיל קאוטש ובתרגום לאנגלית של ארתור ארנסט קאולי; מהדורה מקוונת עם קישורים בין הפסקאות ועם קישורים לפסוקים במקרא
Hebräisches und Aramäisches Handwörterbuch über das Alte Testament. Berlin 2008, 18. Auflage, Springer Verlag, ISBN 3-540-78599-X – מילון שימושי של העברית והארמית במקרא הוצאת שפרינגר, ברלין 2008
Hebräische Grammatik. Hildesheim 1983, Georg Olms Verlag (Nachdruck der 28. Auflage Leipzig) – דקדוק עברי - הוצאת גאורג אולמס, הדפסה של המהדורה ה-28 מלייפציג, הילדסהיים 1983
פרסים, אותות ומחוות כבוד

חבר האקדמיה למדעים מברלין
חבר ב"חברות האסייתיות" של לונדון, דבלין וסטוקהולם
חבר בחברה הפילוסופית של קיימברידג'
1815 - דוקטור של כבוד של אוניברסיטת האלה
1827 - יועץ קונסיסטוריאלי מלכותי של ממלכת פרוסיה
לקריאה נוספת

יהושע בלאו, מילונים עבריים בשפות אחרות, בתוך: לשוננו לעם, תשמ"ט-תש"ן, עמ' 188-190
E. F. Miller, The Influence of Gesenius on Hebrew Lexicography, 1927. [השפעתו של גזניוס על הלקסיקוגרפיה העברית]
Hans-Jürgen Zobel -  Altes Testament Literatur Sammlung und Helige Schrift, Berlin: De Gruyter, 1993. (בגרמנית)
הערות שוליים

↑  Zobel H.J, 1993, p. 248
| --- | --- |
בקרת זהויות :  NLI: 987007261778705171  PLWABN: 9810692101805606  BIBSYS: 90341058  BnF: cb125679221 (data)  CiNii: DA01742325  GND: 119096552  ICCU: LO1V027805  ISNI: 0000 0001 2132 896X  LCCN: n85088619  LNB: 000287730  NKC: xx0175550  NLA: 35638284  NLG: 144297  NLK: KAC200411001  NSK: 000642577  NTA: 071256083  RERO: 02-A000071556  SELIBR: 241858  SNAC: w6xh1wb0  SUDOC: 067059538  Trove: 1023652  VcBA: 495/19266  VIAF: 51807594   WorldCat (עם VIAF): 51807594 
אוניברסיטת האלה ב-1836
ולדאס אדמקוס

ולדאס אדמקוס
ולדאס אדמקוס (בליטאית: Valdas Adamkus, ‏האזנהקובץ:Valdas Adamkus.ogg‏Ⓘ‏; נולד ב־3 בנובמבר 1926) הוא פוליטיקאי ליטאי, שכיהן כנשיא ליטא בשנים 1998–2003 ו-2004–2009.
ביוגרפיה

אדמקוס נולד בקובנה. בנעוריו הוא היה חבר במחתרת אנטי-סובייטית. במלחמת העולם השנייה נמלטה משפחתו לגרמניה עקב הכיבוש הסובייטי של ליטא. אדמקוס למד באוניברסיטת מינכן בגרמניה, ובשנת 1949 הוא היגר לארצות הברית.  בשנת 1951 הוא התחתן עם אלמה אדמקוס, ממנה התאלמן ב-2023. ב-1960, לאחר סיום לימודיו באילינוי, קיבל אדמקוס תואר של מהנדס אזרחי. ב-1970 הוא הצטרף לסוכנות האמריקאית לשמירת הסביבה, ומונה ב-1981 למנהל אזורי על ידי נשיא ארצות הברית רונלד רייגן. בארצות הברית הוא היה חבר המפלגה הרפובליקנית.
בשנת 1997 חזר אדמקוס לליטא. לאחר שנה הוא נבחר לתפקיד נשיא ליטא. ולדאס אדמקוס נבחר שוב לתפקיד בשנת 2004 לאחר הדחתו של רולנדס פקסס, שהודח מתפקיד הנשיא בעקבות קשריו עם המאפיה הרוסית. במדיניותו כנשיא הוא תמך בחברות הן בארגון האמנה הצפונית האטלנטית (NATO) והן באיחוד האירופי, ובמקביל פעל להקלת המתחים עם רוסיה ולהשגת יחסי ידידות עם שכנותיה האחרות של ליטא. הוא התמודד עם קשיים מתמשכים בכלכלה הפוסט-סובייטית אך הצליח להגדיל את הצמיחה הכלכלית ולהוריד את האבטלה.
ב-12 ביולי 2009 הוחלף על ידי דליה גריבאוסקאיטה.
הערות שוליים

↑  Editors of Encyclopaedia Britannica, Valdas Adamkus, ENCYCLOPAEDIA BRITANNICA
| --- | --- |
בקרת זהויות :  PLWABN: 9810665549605606  BnF: cb16536893z (data)  CiNii: DA13651486  GND: 121970558  ISNI: 0000 0001 1441 0893  LCCN: n84175065  LNB: 000031432  NDL: 00935084  NTA: 181515954  RERO: 02-A009040025  SNAC: w6n32rk7  SUDOC: 098802070  VIAF: 32866517   WorldCat (עם VIAF): 32866517 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ז'וזה רלבאש

| --- | --- |

 לידה:  5 במרץ 1858 גולג'אה, ממלכת פורטוגל ממלכת פורטוגל 
 פטירה:  31 באוקטובר 1929 (בגיל 71) אלפיארסה, המדינה החדשה פורטוגל 
 מדינה:  פורטוגל, ממלכת פורטוגל 
 השכלה:  בית הספר למשפטים של אוניברסיטת קוימברה 
 מפלגה:  Portuguese Republican Party 
 
 חתימה:   
 
ז'וזה מריה דה מאסקרניאש רלבאש דה קאמפוש (בפורטוגזית: José Maria de Mascarenhas Relvas de Campos;‏ 5 במרץ 1858 – 31 באוקטובר 1929) היה פוליטיקאי פורטוגלי וראש ממשלת פורטוגל ה-70.
חיים אישיים

ז'וזה היה נשוי לאוז'ניה דה לוריירו קיירוש קוטו לייטאו. היו לו שלושה ילדים: קרלוש, ז'ואאו ומריה לואיזה.
קריירה פוליטית

הוא היה רפובליקאי היסטורי, אשר הכריז על הקמת הרפובליקה ממרפסת הלשכה העירונית של ליסבון, ב-5 באוקטובר 1910. הוא היה שר האוצר השני בתקופת הממשלה הזמנית בראשות תאופילו בראגה, מה-12 באוקטובר 1910 עד ה-3 בספטמבר 1911.
לאחר מכן כיהן כשגריר פורטוגל במדריד, בין השנים 1911–1914. הוא היה נשיא המשרד (ראש הממשלה ה-103), בין ה-27 בינואר ל-30 במרץ 1919, באחת מממשלות קצרות מועד רבות של הרפובליקה הפורטוגזית הראשונה. ביתו באלפיארסה הוא כיום מוזיאון, Casa dos Patudos, שבו מוצג אוסף האמנות שלו.
הסמכת מבנה חדש

הסמכת מבנה חדש הוא תהליך בו מוודאים כי המבנה ומערכותיו עומדות בדרישות הפרויקט והחוק.
דרישות הפרויקט הן דרישות האפיון של המזמין וכפי שתוכננו על ידי האדריכל וצוות התכנון ההנדסי. הסמכה מתבצעת למערכות הבאות או לחלקן, תלוי בפרויקט: מערכת מיזוג האוויר והאוורור, מערכת החשמל, מערכת האינסטלציה, מערכת בקרת המבנה, מערכות הבטיחות והאבטחה, מעטפת המבנה, מערכות פנים (כגון ציוד מעבדה), שימור אנרגיה, תאורה, ועוד.
אתר בנייה
תחום הסמכת מבנים התפתח מסוף שנות ה-70. בסוף שנות ה-80 פרסם ארגון ASHRAE מתווה (Guideline) להסמכה. בסוף שנות ה-90 הוקם ארגון ה-BCxA אשר מפרסם משנת 2006 המלצות לביצוע תהליכי הסמכה. במקביל, החלו גם הכשרות בתחום על ידי גורמים שונים, ביניהם ה-BCxA משנת 2004, אוניברסיטת ויסקונסין משנת 2003 ואחרים. אף על פי שהסמכת מבנים הוא עדיין תחום חדש יחסית (וכמעט ולא קיים בישראל), הוא הפך לפרקטיקה נפוצה בתחום הקמת מבנים, שכן יזמים ובעלי מבנים מנסים לטייב את השקעתם, ההסמכה מלווה את הפרויקט משלב הייזום, דרך שלב התכנון ועד לשלב האכלוס בתום ההקמה.
מקובל כי צוות ההסמכה ומוביל ההסמכה (המכונה הגורם המסמיך) מעורבים בפרויקט משלבי הייזום ועד לשנה מסיום הקמתו. במקרים רבים ובאופן מיטבי ישנה תוכנית טיוב והסמכה מתמשכת למבנים וצוות הסמכה מלווה את המבנה לאורך כל חייו.
הסמכה למבנים היא תהליך מוכוון איכות הנדרש הן עבור פרויקטים מורכבים והן עבור פרויקטים מודרניים מורכבים פחות.
ההסמכה ושלביה

הסמכה הוא תהליך סדור מוכוון - איכות שנועד להבטיח כי כל מערכות המבנה יפעלו במשותף על פי צורכי הפרויקט, דרישות האפיון, תוצרי התכנון והמפרטים ההנדסיים. התהליך מנוהל על ידי צוות ההסמכה בשיתוף פעולה עם בעלי העניין בפרויקט: המזמין, המתכננים, גורמי בקרת האיכות וגורמי הביצוע.
תהליך ההסמכה הוא חלק משמעותי מתהליכי אבטחת האיכות בפרויקטים.
הסמכת מתקנים היא תחום חדש יחסית בעולם הבניה, הוא התפתח כתחום מתודולוגי בארצות הברית בשנות ה-90 של המאה ה-20. כיום זהו תחום מפותח בחו"ל אך בישראל הוא בוצע במספר קטן של מתקנים חיוניים. תהליכי הסמכה ייחודיים מקובלים גם בארץ בעולם התעשייתי בתחומי התרופות, החדרים הנקיים ותהליכים כימיים.
תהליך ההסמכה מתחיל בשלב הייזום וטרם תחילת התכנון, ממשיך בשלבי התכנון, המכרז והביצוע ומסתיים לאחר מסירת הפרויקט למשתמשים ותום תקופת הבדק.
ההסמכה ושלביה > טרום תכנון

מגובשים צורכי ההסמכה והאפיון נבחן על ידי הגורם המסמיך. מתגבשת תוכנית הסמכה – התוכנית היא מסמך חי המתעדכן לאורך חיי הפרויקט.
ההסמכה ושלביה > תכנון

התכנון נסקר אל מול האפיון, צורכי הזמינות והיכולת לבדוק אותו בעת הביצוע. מסמכי המכרז כוללים מפרטי הסמכה המגדירים לקבלן את מחויבויותיו בתחום זה.
ההסמכה ושלביה > הקמה

בשלבים הראשונים הגורם המסמיך מנחה את הקבלן בנוגע להיבטי ההסמכה: לוח הזמנים, הגשות ציוד ותוכנית הבדיקות ובהמשך מבצע, יחד עם צוות ההסמכה, את מבדקי ההסמכה. מקובל לחלק את בדיקות ההסמכה (במתקנים קריטיים) לחמישה שלבים:
ההסמכה ושלביה > הקמה > שלב 1 - בדיקות במפעל הייצור

בשלב זה מבוצעות בדיקות קבלה נבדקים רכיבים במפעל היצרן ומוגש דו"ח בדיקה, בחלקם הבדיקה מבוצעת בנוכחות נציגי המזמין (בדיקות עדות).
ההסמכה ושלביה > הקמה > שלב 2 - וידוא אבטחת איכות (QA) / בקרת איכות (QC)

בדיקות אקראיות של הגורם המסמיך באתר ובדיקה כי הקבלנים מבצעים את העבודות תוך בקרת איכות שוטפת מצד הפיקוח.
ההסמכה ושלביה > הקמה > שלב 3 - בדיקות הפעלה ראשונית

מבוצעות על ידי יצרני הציוד או על ידי הקבלן ובהם מוודאים כי כל פריט ציוד פועל כנדרש על פי מאפייניו, כפי שאושרו בעת הגשת הציוד.
ההסמכה ושלביה > הקמה > שלב 4 - בדיקות פונקציונליות

בשלב זה נבדקות המערכות, כל אחת בנפרד. נבדקת פעולתן בשגרה ובתקלות על פי תרחישי העבודה השונים, כפי שהם באים לידי ביטוי הן במערכת הבקרה והן בתצורות הפעלה ידניות. המערכות נבדקות בעומסים משתנים באמצעות עומסי דמה המסייעים לדמות את פעולת המתקן בתרחישים השונים.
ההסמכה ושלביה > הקמה > שלב 5 - בדיקת מערכות אינטגרטיביות

בשלב זה בודקים את המתקן כמכלול אחד ותוך בחינה הדדית של פעולת המערכות זו עם זו, בעומסים משתנים ובתרחישים שונים של שגרה, תקלה וחירום.
ההסמכה ושלביה > מסירה והעברה למזמין ולמשתמשים

נסקרים תהליכי ההכשרה וההדרכה יחד עם סקירת התיעוד המוגש על ידי הקבלן.
ההסמכה ושלביה > סיום הפרויקט

הגורם המסמיך מלווה את שנת הבדק, מבצע לעיתים הסמכות עונתיות משלימות הבוחנות את הפעולה בתנאי מזג אוויר שונים מתנאי הבדיקה בהם בוצעו בשלבים 4 ו-5 ולבסוף מגיש דו"ח הסמכה מסכם.
ההסמכה ושלביה > תוכנית ההסמכה

מלווה את תהליך מתחילתו ועד לסיומו. תהליך ההסמכה, כפי שהוא בא לידי ביטוי בתוכנית, מתבצע על בסיס שיטות עבודה מובנות. קיימים מספר מקורות ותקנים בינלאומיים עליהם מתבססת ההסמכה, ביניהם:
שיטות מומלצות שהותוו על ידי הארגון האמריקאי להסמכת מבנים - BCXA - Building Commissioning Association
תקני הארגון האמריקאי לחימום, אוורור ומיזוג אוויר - ASHRAE – American Society Of Heating, Refrigerating And Air Conditioning
מסמכים של ארגונים וחברות בתחום ההסמכה.
ההסמכה ושלביה > מערכות מוסמכות

במסגרת ההסמכה נסקרים ונבדקים המבנה ומערכותיו. תכולות ההסמכה נקבעות בהתאם לדרישות המזמין. במסגרת זו ייתכן ויבחנו המבנה והמעטפת (לצורכי LEED למשל) כמו גם מערכות אלקטרומכניות כל אחת בנפרד וכולן כמכלול:
מערכת החשמל
מערכת מיזוג האוויר
מערכת אינסטלציה
מערכת הדלק
מערכות בקרת מבנה ואוטומציה.
מערכות מנ"מ (מתח נמוך מאד) המקושרות למערכות האלקטרומכניות.
ההסמכה ושלביה > יתרונות ההסמכה

תהליך ההסמכה הוא תהליך שבסופו של דבר מקטין את עלות מחזור החיים של המבנה. התהליך מאפשר לגלות פערים בין התכנון לצורכי המזמין ולהשלימם בשלב בו הם נמצאים "על הנייר". בכך נחסכים תשלומים חריגים לקבלן והימנעות מפירוק והתקנה מחדש של פריטי ציוד.
קיצור שלב מחלות הילדות – בדיקה מקיפה (שאינה מדגמית) של המתקן בכל תצורות פעולתו בשגרה, בתקלות ובחירום על מנת לוודא שהוא מגיב לתקלות כמתוכנן ושומר על זמינות הסביבה הקריטית. מאפשר את מבצוע המתקן ואכלוסו מיד עם סיום הקמתו.
בדיקות בעומסים משתנים – על מנת להבטיח כי המתקן ומערכותיו מגיבים ומווסתים באופן תקין ויציב הן בעומסים נמוכים (הצפויים בתחילת הפעלתו) והן בעומסים מלאים הצפויים להופיע רק בעתיד. הבדיקות מבוצעות באמצעות עומסי דמה ומדמי עומס התואמים את מאפייני הסביבה הקריטית. זאת ועוד, בדיקות בעומס מאפשרות לדמות מצבי קיצון אפילו כאלה החורגים ממעטפת הביצועים ולבחון כיצד יגיב המתקן למצבים אלה.
ייצוג דרישות המזמין – הגורם המסמיך מייצג את המזמין בלבד והוא בוחן את דרישותיו כפי שהן באות לידי ביטוי בעיקר במסמכי ייזום הפרויקט ובאפיון וזאת אל מול מסמכי התכנון והביצוע.
הכשרת צוותי תפעול – במהלך תהליכי ההסמכה, בעיקר בשלבים 4 ו-5 צוותי התפעול יכולים להתנסות בהפעלת המתקן בכל מצבי פעולתו ולחוות את תגובותיו במצבי תקלה.
תקורות שוליות – עלות ההסמכה היא שולית לעומת הנזק הפוטנציאלי מכשל של מתקן עסקי או מבצעי הנגזר מעלות השבתתו כשהוא פעיל.
שיטת המימוש

אף על פי שהשירות משתנה בין פרויקטים או בעלים/יזמים, המתכונת להסמכת מבנים מוצלחת מערבת שיתוף פעולה צוותי החל משלב האפיון וקדם התכנון בו מפותח מסמך הדרישות של המזמין יחד עם תוכנית ההסמכה ומוגדרים המדדים להצלחת הפרויקט ועמידתו ביעדים. בהמשך, מבוצע סקר לתכנון ולמסמכיו ומפותחות רשימות תיוג להקמה ולהגשות של ציוד ומערכות. מוגדרות הדרישות לתיעוד ולהדרכת צוות התפעול ולבסוף נסקרים ביצועי המבנה ומערכותיו לקראת תום ההקמה.
שיטת המימוש > הגורם המסמיך - CxA - Commissioning Authority

רצוי שהגורם המסמיך יהיה בקשר חוזי ישיר עם המזמין על מנת להבטיח שהשירותים יהיו ללא הטיה מקצועית או מסחרית. מומלץ כי ההתקשרות עימו תהיה בשלב מוקדם של הפרויקט עוד בשלבי הייזום וגיבוש תוכנית הפרויקט על מנת שההסמכה תוכל ללוות את התכנון, הביצוע והמסירות. צירוף הגורם המסמיך בשלב מוקדם נותן הזדמנות לזהות סוגיות בתחום הזמינות, הביצועים, ההתקנות והבדיקות זמן רב לפני שאלה הופכות לסוגיות ביצועיות. זאת ועוד, שילוב הגורם המסמיך טרם תחילת התכנון מאפשר לו לשלב בדרישות מהמתכננים היבטים חוזיים הנדרשים לצורך ההסמכה.
מקובל כי הגורם המסמיך מוביל ומנהל את תהליכי ההסמכה ופועל בשיתוף פעולה עם צוות ההסמכה. צוות ההסמכה כולל את: המזמין ונציגיו, המתכננים והקבלנים. יכולתו של הגורם המסמיך להשיא ערך לפרויקט טמונה ביכולת לקיים רב שיח ושיתוף פעולה בין כל מרכיבי צוות ההסמכה. באחריות הגורם המסמיך להבהיר את תהליכי התקשורת בין חברי הצוות ואת חלוקת האחריות ביניהם. הגורם המסמיך נדרש להעביר ביקורת בונה, כמו גם לבחון בפתיחות סוגיות הסמכה העולות במהלך התהליך.
הגורם המסמיך משתתף בדיוני תכנון ודיוני מעקב ביצוע, מבצע סקירות באתר וצופה בבדיקות. הגורם המסמיך לרוב אינו מבצע בעצמו את הבדיקות, שכן הן מבוצעות על ידי היצרנים, הספקים או הקבלנים, אך הן מונחות ונצפות על ידי הגורם המסמיך.
הגורם המסמיך מכין תוכנית הסמכה ומפרטי הסמכה בשלב תכנון הפרויקט. המתכננים מכינים מפרטי הסמכה רק ככל שאין עדיין גורם מסמיך בפרויקט או ככל שנדרשות מצידם בדיקות מיוחדות לפריטי הציוד והמערכות.
בדיקות הביצועים של מערכות מפותחים לרוב על ידי הגורם המסמיך בסיוע קבלני המערכות, ספקי הציוד והיצרנים, תוך התבססות על מסמכי התכנון. צוות ההסמכה סוקר את תוכנית הבדיקות והתוצאות המצופות טרם תחילת תהליכי הבדיקה.
המערכות, הציוד והפריטים, תרחישי הפעולה והתפ"מ שיבחנו צריכים להיות מפורטים, מוגדרים ומזוהים במסמכי התכנון (תוכניות ומפרטים), במסמכי המכרז, במפרטי ההסמכה, בתוכנית ההסמכה ובהגשות הקבלנים.
הסמכת התיעוד צריכה לכלול בין היתר התאמה של ההגשות למאפייני הפרויקט ולא להסתפק בקבלת חומר גנרי של היצרן/ספק.
מערכת בקרת המבנה

מערכת בקרת המבנה על מרכיביה (BMS, BAS) מספקת בקרה למערכות המבנה. המערכת מבקרת ומנטרת בין היתר את מערכות מיזוג האוויר, החימום, האוורור, הקירור, מערכת החשמל, ייצור האנרגיה, התאורה, כיבוי אש, ביטחון ועוד. למערכת הבקרה יכולת הן להפעיל והן לנטר את המערכות על מנת לשפר את ביצועיהן, לשפר את היעילות האנרגטית של המתקן ולהתריע על שינויים בין אם בתקלות ובין אם בהצבעה על מגמות. תפקידה של המערכת לשפר את ביצועי המבנה, השפעתו על הסביבה ועל סביבת העבודה של המשתמש.
מערכות בקרה יכולות להיות בנויות ממערכת אחת או משילוב של מספר תתי מערכות הקשורות זו בזו בקשרים מורכבים או קשרים פשוטים.
מערכות בקרה עם יכולות זמן אמת, כמו גם רישום היסטורי מאפשרות צפייה במצב נתון או במגמות ובכך לסייע לזהות בעיות בביצועים ולשמש ככלי לתכנון שינויים.
מערכות בקרה פועלות על בסיס תוכנית פעולת מערכת (תפ"מ - SOO). התפ"מ מפותח על ידי המתכנן/מהנדס ומשתנה על ידי קבלני המערכות המגישים אותו לאישור סופי של המתכנן. התפ"מ נבחן על ידי הגורם המסמיך ומשמש אותו ככלי לפיתוח בדיקות הביצועים. הגורם המסמיך פועל בשיתוף פעולה עם קבלן הבקרה על מנת לזהות סוגיות עוד בשלב התכנון ובדיקות הביצועים.
בדיקות הביצועים מגלות פעמים רבות אי התאמות במערכות ומזהות נושאים לתיקון ולשיפור. הגורם המסמיך אינו נדרש לבדוק כל נקודה וכל תהליך בשלב הפעלת המערכות. הבדיקה המלאה בשלב זה היא באחריות הקבלן והגורם המסמיך מבצע רק בדיקה מדגמית. בדיקת הגורם המסמיך תתבצע רק לאחר שהקבלן בדק ותיקן בעצמו את הליקויים שנמצאו בבדיקה המלאה.
מערכת בקרה פועלת היא תנאי הכרחי לביצוע הסמכה כמעט בכל פרויקט ובאמצעותה מאמתים את תוצאות הבדיקות ומשווים את תוצאותיהן למדדים חיצוניים ככל שהם קיימים. בשלב הבדיקה האינטגרטיבית נבחנים בין היתר גם יכולות השליטה, התצוגה וממשק המשתמש של מערכת הבקרה.
הסמכה חוזרת

בדיקת הסמכה חוזרת תתבצע ככל שהתגלו אי התאמות בבדיקות הראשוניות.
בדיקת הביצועים האינטגרטיבית של מערכות היא מורכבת אך חשובה ביותר למבנה ולמשתמשיו. אישור הביצועים באמצעות תהליך הסמכה על ידי הגורם המסמיך מספק למזמין מבנה הפועל טוב יותר בסביבה התואמת את צורכי המשתמש.
הסמכה של המתקן, מערכותיו והציוד המותקן בו, סוקרת את פעולת המתקן ומעלה סוגיות ככל שהן אינן תואמות את התכנון ודרישות ההתקנה. באופן מיטבי הסמכה מעלה את האיכות הכוללת של המבנה, של פעולת מערכותיו ושל יעילותו, ככל שעובר הזמן גם את קיימותו של המבנה.
הערות שוליים

↑  Updated Commissioning Guideline | ashrae.org, www.ashrae.org
↑  Best Practices and Tools, BCxA (באנגלית)
↑  CCP |, BCCB Online (באנגלית)
↑  Commissioning Certificates, Engineering Professional Development (באנגלית)
↑  Kevin Heslin, Improve Project Success Through Mission Critical Commissioning, Uptime Institute Blog, ‏2015-05-04 (באנגלית)
מד מתח 1920
לוח מתח גבוה
גרף המתעד מדידת טמפרטורות ממערכת בקרת המבנה
מערכת Preaction
ולדה קאטיץ'

| --- | --- |
אין תמונה חופשית
 לידה:  14 במרץ 1989 (בת 35) טשקנט, הרפובליקה הסובייטית הסוציאליסטית האוזבקית, ברית המועצות (כיום באוזבקיסטן אוזבקיסטן)
 מדינה:  ישראל ישראל
 יד חובטת:  ימין
 פעילות כמקצוענית:  2004–הווה (כ־20 שנה)
 סה"כ פרסים שצברה:  109,654 דולר אמריקאי 
 יחידים
 מאזן קריירה:  318-194
 דירוג שיא:  352
 זכיות בטורנירים:  8 טורנירי ITF
 זוגות
 מאזן קריירה:  146-130
 דירוג שיא:  319
 זכיות בטורנירים:  12 טורנירי ITF
 
ולדה קאטיץ' (ברוסית: Влада Kaтич; נולדה ב-14 במרץ 1989) היא טניסאית ישראלית-אוזבקית, אלופת ישראל בטניס ביחידות ובזוגות לשנת 2017. מדורגת (נכון לדצמבר 2019) במקום 631 בעולם. ייצגה מקצועית גם את מולדתה, אוזביקסטן.